Toto je fyzikálny problém, ktorý nedokáže vyriešiť ani tá najkvalitnejšia autokamera. V praxi sa totiž deje to, že protiidúce vozidlo osvieti šošovku a obrazový snímač. Moderné kamery sú dnes vybavené čipmi, ktoré svoju citlivosť na svetlo síce automaticky znížia, no tak či tak ostane kamera čiastočne oslepená (zaliata svetlom). V podstate ide o efekt priameho slnka na šošovke. Často je však ŠPZ – EČV vozidla čitateľné až po spomalení záberu a rozdelení záberu na jednotlivé snímky. V istom okamihu môže byť ŠPZ dobre viditeľná a čitateľná. Tento problém nastáva predovšetkým pri jazde v noci, keď nie je k dispozícii žiadne osvetlenie (mimo obce alebo mesta). Nočný režim alebo infraprísvit pomôžu len čiastočne. Hľadajte kamery do auta s nižšou clonou (f) a technológiami WDR či HDR, ktoré dokážu obraz digitálne vylepšiť.\r